Μασχάντ

To Μασχάντ (περσ. مشهد) είναι η δεύτερη μεγαλύτερη σε πληθυσμό πόλη του Ιράν, πρωτεύουσα της επαρχίας Ρεζαβί Χορασάν. Βρίσκεται στο βορειοανατολικό τμήμα της χώρας, περίπου 850 χλμ. ανατολικά της ΤεχεράνηςLorentz (2007), σελ. 202. 

Το Μασχάντ θεωρείται η «ιερότερη» πόλη του Ιράν και μια από τις σπουδαίες «ιερές» πόλεις του ισλαμικού κόσμου. Η ονομασία «Μασχάντ» σημαίνει «τόπος του μάρτυρα» και αποτελεί αναφορά στο μαυσωλείο του Ιμάμ Ρεζά (765-818), του όγδοου μεταξύ των Δώδεκα Ιμάμηδων κατά τον κλάδο του Σιιτισμού. Το μαυσωλείο παραμένει ένας από τους σημαντικότερους τόπους προσκυνήματος για εκατομμύρια Σιιτών μουσουλμάνων ενισχύοντας σημαντικά την οικονομία της πόλης. Πριν το θάνατο του Ιμάμ Ρεζά αποτελούσε μικρό χωριό γνωστό ως Σαναμπάντ. Κοντά στο Μασχάντ, στη γειτονική πόλη Τους, βρίσκεται επίσης το μαυσωλείο του σπουδαίου ποιητή Φερντοσί.

Κατά τη διάρκεια του 19ου αιώνα υπήρξε το κύριο εμπορικό κέντρο του ανατολικού Ιράν. Ο πληθυσμός της πόλης αυξήθηκε σημαντικά στη διάρκεια του 20ου αιώνα και ειδικότερα μετά τη δεκαετία του 1950.

Αρχαίες ελληνικές πηγές αναφέρουν το πέρασμα και την παραμονή του Μεγάλου Αλεξάνδρου σε αυτήν τη γη, η οποία ονομαζόταν «Σούσια», το 330 π.Χ.Diodorus (17.77.5)Curtius (6.6.4-5)Justin (12.3.8 )Arrian (4.9.9) Ο Πευτιγγεριανός Πίνακας, ο οποίος χρονολογείται από την πρώιμη ρωμαϊκή εποχή, ονομάζει αυτήν την πόλη στα δυτικά της Μερβ, Αλεξάνδρεια, αντί για Σούσια.Tabvla Pevtingeriana, Segmentvm XII - M. Weber Ο Πλίνιος ο Πρεσβύτερος αναφέρει ότι υπάρχει μια πόλη στη μέση της Παρθίας, κοντά στην Αρσάκη και τη Νίσα, η οποία ονομάζεται «Αλεξανδρούπολις» από τον ιδρυτή της.Pliny, Nat. 6.29 Πολλοί μουσουλμάνοι ιστορικοί, από τον 10ο έως τον 16ο αιώνα μ.Χ., αποδίδουν την ίδρυση του «Σαναμπάντ» (το παλιό όνομα της πόλης) στον Αλέξανδρο.muhammad-bagher al-majlisi, bahaar-ol-anvaarfeiz al-kashaani, al-vaafi

Παραπομπές

Πηγές
Lorentz, John H. Historical Dictionary of Iran, The Scarecrow Press, β' εκδ. 2007, σελ. 202-3

 Εξωτερικοί σύνδεσμοι 

Κοινότητα του Μασάντ - επίσημος δικτυακός τόπος (περσικά)
e-Mashhad - επίσημος δικτυακός τόπος (περσικά)

Κατηγορία:Πόλεις του Ιράν
Κατηγορία:Πόλεις που ίδρυσε ο Μέγας Αλέξανδρος